Maroela Media Top 20 25 Augustus 2014Elizma Theron en Nicholis Louw (foto: afrikaanse-musiek.co.za) Hier is vandeesweek se Maroela Media Top 20. Laurika Rauch is weer in die eerste plek, maar ‘n sterk kandidaat vir die nr. 1-posisie, Kaleidoskoop se jongste treffer, Roadtrip, skuif in die tweede plek in met Snotkop se nuwe een, Agter op my fiets in die derde plek. Lukas de Beer sak vanuit die twaalfde plek heeltemal uit die Top 20, en in sy plek is die nuwe duet-treffer van Elizma Theron en Nicholis Louw, naamlik Sout, vanaf Elizma se nuwe album, Stilte en storms. Hulle het groot sukses met Kom ons vat ‘n kans behaal; dalk word hiedie een ook ‘n baie groot treffer. Steve Hofmeyr en manne wat Glo styg elk vier plekke, terwyl Bok van Blerk drie plekke daal. Plain Jane van Ampie du Preez is sowaar nog op die Top 20 na 23 weke, maar hy is vandeesweek in die 20ste plek, en sal moontlik aanstaande week uitsak.